Jelasin soal 14 April  dalam bahasa sunda dong

14 April nyaéta poé ka-104 dina sataun (ka-105 dina taun kabisat) dina kalénder Gregorian, sésana 261 poé.

43 SM – Patempuran Forum Gallorum: Mark Antony, ngepung jalma nu nelasan Caesar, Decimus Brutus, di Mutina, ngéléhkeun pasukan konsul Pansa, tapi kasoran ku tentara nu dipingpin ku konsul lianna, Aulus Hirtius.

1294 – Timur, incu Kublai, kapilih jadi raja Mongolia sarta Kaésar Dinasti Yuan maké ngaran Oljeitu jeung Chengzong.

1471 – Di Inggris, Urang York dina pingpinan Edward IV ngéléhkeun Urang Lancaster pingpinan Bangsawan Warwick dina Patempuran Barnet; si Bangsawan nemasing pati sarta Edward IV nuluykeun tahtana.

1699 –Agama urang Sikh dirasmikeun minangka Khalsa ku Guru Gobind Singh di India Kalér.

1816 – Bussa, saurang hamba sahaya di Barbados, mingpin pangbarontakan hamba sahaya sarta nemasing pati. Ku hal ieu, manéhna dipiéling minangka pahlawan kahiji Barbados.

1828 – Noah Webster nyieun hak cipta pikeun kamus munggaranna.

1849 – Hongaria nyatakeun merdéka ti Austria, Lajos Kossuth jadi pupuhuna.

1865 – Présidén AS Abraham Lincoln ditémbak di Téater Ford ku John Wilkes Booth; manéhna maot poé isukna.

1890 – Pasarikatan Pan-Amérika diadegkeun dina Konférensi Internasional Nagara-Nagara Amérika Kahiji di Washington, D.C.

1894 – Pintonan gambar gumerak komersil nu munggaran dibuka di New York, ngagunakeun Kintoscope, hiji alat nongton pilem ku cara ditoong.

1902 – James Cash Penney muka tokona nu munggaran di Kemmerer, Wyoming.

1908 – Bendungan Hauser, hiji bendungan tina waja di Leuwi Missouri di Montana, AS, beulah, ngalirkeun cai nu jangkungna 7.6 nepi ka 9,1 m ka handapeunna.

1912 – Kapal laut Inggris, Titanic, neunggar gunung és di Atlantik Kalér dina jam 23:40 (tilelep dina tanggal 25 April).

1927 – Pamajangan mobil Volvo nu munggaran di Gothenburg, Swédia.

1931 – Cortes (parlemén) Spanyol nurunkeun Raja Alfonso XIII sarta ngaproklamirkeun Républik Spanyol Kadua.

1935 – Badéy keusik Ahad Hideung nu dianggap pangparah-parahna badéy Mangkok Keusik, narajang ngaliwatan Oklahoma jeung terusan Téxas sarta wilayah sabudeureunna.

1941 – Perang Dunia II: Jénderal Jérman Erwin Rommel nyerang Tobruk.

1944 – Hiji jeleguran tohaga di Palabuan Bombay nelasan 300 jalma jeung ngabalukarkeun karusakan saharga 20 juta pounds.

1945 – Tentara Divisi Kaopat Kanada, sacara ngahaja ngancurkeun kota Jérman Friesoythe ku paréntahna Mayjén Christopher Vokes.

1967 – Gnassingbé Eyadéma ngarugrugkeun Présidén Togo Nicolas Grunitzky sarta ngangkat manéh minangka présidén anyar, jabatan nu tuluy dicepeng salila 38 taun kahareupna.

1986 – Pangbeurat-beuratna batu hujan silantang (1 kilogram) nu kungsi kacatetkeun dina sajarah niban lemah di Gopalganj, Bangladésh, nelasan 92 jalma.

1988 – Kapal AS Samuel B. Roberts nyerang hiji tambang di Teluk Parsi dina Operasi Earnest Will (Niat Suhud).

1988 – Dina hiji upacara di Jenéwa, Swiss, Uni Soviét néken hiji pasini nu ngajanjikeun manéhna bakal narik pasukanna ti Afghanistan.

1994 – Kacilakaan salah némbak AS nalika Operasi Provide Comfort di Irak Kalér, dua pasawat AU AS sacara teu kahaja némbak dua hélikopter Angkatan Darat, nelasan 26 jalma.

1999 – NATO salah ngabom hiji konpoy pangungsi étnik Albania. Ceuk pajabat Yugoslavia, 75 urang maraot.

2002 – Présidén Vénezuéla Hugo Chavez mulang ka kantorna dua poé sabada dirubuhkeun jeung ditahan ku militer nagara éta.

2003 – Proyék Genom Manusa réngsé, hasil nata 99% genom manusa.

2003 – Pasukan AS di Baghdad néwak Abu Abbas, pamingpin kelompok Palestina nu nelasan saurang urang Amérika dina pangbajakan kapal pangjalajah Achille Lauro di taun 1985.

2006 – Dua bom waktu ngabeledug nalika jalma keur sarolat asar di hiji Masjid di Délhi, nyideraan 13 jalma.

2010 – Ampir 2.700 jalma palastra nalika lini 6,9 magnitud narajang Preféktur Otonomi urang Tibét, Yushu.

2014 – Dua bom ngabeledug di Abuja, Nigeria, nelasan saheunteuna 75 jalma sarta nyideraan 141 lianna.

2014 – Dua ratus tujuh puluh genep barudak sakola awéwé diculik ku Boko Haram di Chibok, Nigeria.

2019 – Sawelas tornado narajang wilayah kidul AS, nelasan dalapan jalma di Mississipi, Texas jeung Louisiana.